آنتالیادا گئچیریله‌ن ۱۴.جو آوروپا تکواندو پومسه شامپیوناسین‌دا تورکیه بیرینجی اولدو.
آوروپا تکواندو بیرلیگی طرفین‌دن تورکیه تکواندو فدراسیونو ائو صاحیبلیگین‌ده آنتالیانین کمر ائلچه‌سینده حیاتا گئچیریله‌ن یاریشمالارا، ۲۶ اؤلکه‌دن ۵۴۱ ایدمان‌چی قاتیلدی.
شامپیونانین سون گونون‌ده ۷ کاتگوریده ائدیله‌ن یاریشمالاردا تورکیه ۲ قیزیل و ۲ برنز مدال قازاندی.
اوچ گون داوام ائد‌ن یاریشمالاری، ۷سی قیزیل، ۱۱ی گوموش و ۹و برنز اولماق اوزره ۲۷ مداللا بیتیره‌ن تورکیه، ۲۰۱۵ و ۲۰۱۷دن سونرا اوچونجو دفعه آوروپا شامپیونو الدو.
یاریشمالارین سونوندا دانمارک ۶ قیزیل، ۴ گوموش و ۵ برنز مداللا ایکینجی، آلمانیا ۴ قیزیل، ۷ گوموش و ۱۱ برنز مداللا اوچونجو یئری آلدی. عمومی سیرالامادا بیرینجی اولان تورکیه، کیشیلر تیم سیرالاماسین‌دا دا ذیروه‌یه چیخدی.
تورکیه تکواندو فدراسیونو باشقانی متین شاهین، وئردیگی آچیقلامادا، تیمی اولاراق آوروپا شامپیونو اولدوقلارینی بیلدیردی.
شاهین، "پومسه، تکواندو اوچون چوخ اؤنم‌لی. ۲۰۲۰یه گئدن هر یول‌دا اوغوروموز سورور" ایفاده‌لرینی ایشلتدی.
